Document ID: 32005R1403

KOMISSION ASETUS (EY) N:o 1403/2005,
annettu 26 päivänä elokuuta 2005,
määrien ja toimijakohtaisten enimmäismäärien vahvistamisesta uusien jäsenvaltioiden banaanintuontia koskevien tuontitodistusten myöntämiseksi niihin liittyvän lisämäärän osalta vuoden 2005 neljänneksi vuosineljännekseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 41 artiklan ensimmäisen kohdan,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1),
sekä katsoo seuraavaa:
(1)
Komission asetuksessa (EY) N:o 1892/2004 (2) vahvistetaan tarvittavat siirtymätoimenpiteet siirtymisen helpottamiseksi uusissa jäsenvaltioissa ennen niiden Euroopan unioniin liittymistä käytössä olleista järjestelmistä banaanialan yhteisestä markkinajärjestelystä johtuvaan vuotta 2005 koskevaan tuontijärjestelmään. Erityisesti uusien jäsenvaltioiden markkinoiden hankintojen turvaamiseksi mainitussa asetuksessa vahvistetaan siirtymäluonteinen lisämäärä tuontitodistusten myöntämistä varten. Tätä lisämäärää olisi hallinnoitava käyttäen neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetussa komission asetuksessa (EY) N:o 896/2001 (3) säädettyjä mekanismeja ja välineitä.
(2)
Olisi määriteltävä vuoden 2005 neljännellä vuosineljänneksellä tämän lisämäärän rajoissa käytettävissä olevat määrät ottaen huomioon asetuksen (EY) N:o 1892/2004 3 ja 4 artiklassa vuodeksi 2005 säädetty lisämäärä sekä tuontitodistukset, jotka on myönnetty vuoden 2005 kolmeksi ensimmäiseksi vuosineljännekseksi.
(3)
Koska tämän asetuksen säännöksiä on sovellettava ennen kuin vuoden 2005 neljättä vuosineljännestä koskeva todistushakemusten jättämisaika alkaa, asetuksen olisi tultava voimaan viipymättä.
(4)
Tätä asetusta olisi sovellettava toimijoihin, jotka ovat sijoittautuneet yhteisöön ja jotka on rekisteröity asetuksen (EY) N:o 1892/2004 5 ja 6 artiklan mukaisesti.
(5)
Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Vuoden 2005 neljäntenä vuosineljänneksenä banaanien tuonnin lisämäärän rajoissa käytettävissä olevat määrät vahvistetaan liitteessä.
2. Vuoden 2005 neljäntenä vuosineljänneksenä lisämäärään liittyvät tuontitodistushakemukset,
a)
jotka on jättänyt perinteinen toimija, eivät voi koskea määrää, joka on suurempi kuin asetuksen (EY) N:o 1892/2004 5 artiklan 5 kohdan mukaisesti vahvistetun ja ilmoitetun viitemäärän ja toisaalta vuoden 2005 kolmen ensimmäisen vuosineljänneksen osalta myönnetyissä tuontitodistuksissa mainittujen määrien välinen erotus;
b)
jotka on jättänyt ei-perinteinen toimija, eivät voi koskea määrää, joka on suurempi kuin asetuksen (EY) N:o 1892/2004 6 artiklan 6 kohdan mukaisesti vahvistetun ja toimijalle ilmoitetun vuosittaisen määrän ja toisaalta vuoden 2005 kolmen ensimmäisen vuosineljänneksen osalta myönnetyissä tuontitodistuksissa mainittujen määrien välinen erotus.
Hylkäämisen uhalla tuontitodistushakemuksen mukana on oltava jäljennös tuontitodistuksista, jotka on myönnetty toimijalle vuoden 2005 aiempien vuosineljännesten osalta.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä elokuuta 2005.

Labels: 3
17
15